નવી દિલ્હી, 1 નવેમ્બર: બુધવારે આઇએસી કાર્યકર્તા અરવિંદ કેજરીવાલ દ્રારા મુકેશ અંબાણી પર લગાવવામાં આવેલા બધા જ આરોપોને રિલાયન્સ ઇંડસ્ટ્રીઝે પાયાવિહોણા ગણાવ્યા હતા અને કહ્યું હતું કે અરવિંદ કેજરીવાલ અને તેમની ટીમ જાણી જોઇને તેમને બદનામ કરવાની કોશિશ કરે છે પરંતુ તેનાથી તેમને કોઇ ફાયદો થશે નહી. તેમના પર લગાવવામાં આવેલા બધા આરોપો પાયાવિહોણા છે એક બિઝનેસમેન કેવી રીતે સરકારની કાર્યવાહીમાં દખલગીરી કરી શકે.